Folk & Traditional Song Lyrics www.traditionalmusic.co.uk Image of God 
Image of God (Joe Corrie) 
Crawlin' aboot like a snail in the mud, Covered wi' clammy blae, ME, made after the image o' God -Jings! But it's laughable, tae. 
Howkin' awa' 'neath a mountain o' stane, Gaspin' for want o' air, The sweat makin' streams doon my bare back-banes, And my knees a' hauckit and sair. 
Strainin' and cursin' the hale shift through, Half-starved, half-blin', half-mad, And the gaffer he says, "Less dirt in that coal Or ye go up the pit, my lad." 
So I gie my life tae the Nimmo squad For eicht and fower a day. Me! Made after the image o' God -Jings! But it's laughable, tae. 
Words by Joe Corrie, tune by Alan Reid. From The Penguin Book of Scottish Verse, 1970. Recorded by the Battlefield Band. XX July01